สวัสดีค่ะ คือประจำเดือนหนูมาล่าสุด15กรกฎาแล้วหนูมีอะไรกับแฟน11สิงหา ไม่ได้ใส่ถุงยาง แต่แฟนไม่ได้หลั่งใน (เหมือนแฟนจะสอดใส่ไม่เข้าเลยเอาออก) แบบนี้จะมีโอกาสที่อสุจิจะเล็ดรอดออกมาไหมคะ แต่พอมีอะไรกันเสร็จหนูรีบทานยาคุมฉุกเฉินเลย จนวันที่14สิงหาแล้วเมนส์หนูยังไม่มา คือปกติแต่ละเดือนประจำเดือนจะมาไม่ตรงกันอยู่แล้ว แบบนี้หนูจะมีโอกาสตั้งครรภ์ไหมคะ
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95% ดังนั้นหากรับประทานภายในเวลาดังกล่าว มีโอกาสตั้งครรภ์ได้น้อยมากหากประจำเดือนมาช้ากว่า 35 วันนับจากครั้งก่อน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น ให้ผลบวกได้ 10-14 วันหลังมีการปฏิสนธิถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก